
Parlamentul  României

Camera  Deputaţilor

Comisia pentru industrii si servicii
                                                                                                                                Bucureşti, 13.06.2013                                           

                                                                                                                                  Nr.23/248/2013



Aviz
asupra propunerii legislative pentru modificarea art.13 din Legea nr.148/2000, privind publicitatea


În conformitate cu prevederile art.95 din Regulamentul Camerei Deputaţilor, republicat, Comisia pentru industrii şi servicii a fost sesizată, pentru aviz care va fi transmis Comisiei pentru cultură, arte, mijloace de informare în masă, cu propunerea legislativă pentru modificarea art.13 din Legea nr.148/2000, privind publicitatea, transmisă cu adresa nr.P.L.x194 din 5 iunie 2013, înregistrată sub nr.23/248 din 5 iunie 2013.



Propunerea legislativă pentru modificarea art.13 din Legea nr.148/2000, privind publicitatea are ca obiect de reglementare permiterea publicităţii la băuturile spirtoase, şi prin utilizarea ecranelor TV „amplasate stradal, în mijloacele de transport în comun sau în orice alt loc public”, în intervalul orar 22,00-6,00, cu tratament nediscriminatoriu între produsele româneşti tradiţionale şi cele din UE, în scopul declarat prin Expunerea de motive, de a permite şi accesul micilor producători autohtoni la acest tip de publicitate mai puţin costisitor, şi de a dezvolta industria publicitară, fără a aduce atingere reglementărilor în domeniul agricol, sănătăţii, protecţiei consumatorilor şi al protejării drepturilor minorilor. 


Propunerea legislativă a fost respinsă de Senat în şedinţa din 4 iunie 2013.



Consiliul Legislativ a avizat favorabil propunerea legislativă cu avizul nr.220/29.03.2013, cu observaţii şi propuneri care nu au fost însuşite de iniţiator.


Membrii comisiei au dezbătut propunerea legislativă în şedinţa din 12.06.2013. 

În urma dezbaterilor, membrii comisiei au hotărât în unanimitate, să avizeze negativ propunerea legislativă pentru modificarea art.13 din Legea nr.148/2000, privind publicitatea.
Prin obiectul şi conţinutul său, propunerea legislativă face parte din categoria legilor ordinare.


Potrivit art.75 alin. (1) din Constituţia României, republicată, Camera Deputaţilor este Cameră decizională.

PREŞEDINTE,

Iulian Iancu

Consilier parlamentar,

Dr.Fiz.Maria Cristina Bălănescu

